WINMED วิ่งฉิว 4% รับสธ.ปลดล็อก “Rapid Antigen Test” ดันยอดขายโตทะลัก
WINMED วิ่งฉิว 4% แตะ 6.70 บาท ลุ้นผลงานปี 64 โตทะลัก รับสธ.ปลดล็อก "Rapid Antigen Test" หนุนยอดขายพุ่งกระฉูด
12 ก.ค. 2564

ผู้สื่อข่าวรายงานว่า ราคาหุ้น บริษัท วินเนอร์ยี่ เมดิคอล จำกัด (มหาชน) หรือ WINMED ณ เวลา 10.48 น. อยู่ที่ระดับ 6.70 บาท บวก 0.25 บาท หรือ 3.88% สูงสุดที่ระดับ 6.80 บาท ต่ำสุดที่ระดับ 6.55 บาท ด้วยมูลค่าการซื้อขาย 53.69 ล้านบาท

ทั้งนี้ ราคาหุ้น WINMED ปรับตัวขึ้นแรงวันนี้ รับข่าวแนวโน้มผลการดำเนินงานในช่วงต่อจากนี้ ว่าจะเติบโตอย่างมีนัยยะสำคัญ จากการรายงานข่าวเกี่ยวกับบริษัทจดทะเบียน (บจ.) ที่คาดว่าจะได้รับปัจจัยบวกจากกรณีประเทศไทยอนุญาตให้ใช้ชุดตรวจเชื้อแบบแรบิด แอนติเจน เทส (Rapid Antigen Test) ซึ่งพบว่า WINMED เป็นผู้นำเข้าและจำหน่ายชุดตรวจเพื่อการวิเคราะห์ วินิจฉัย และบำบัดรักษา รวมถึงเครื่องมือและอุปกรณ์ทางการแพทย์ที่เกี่ยวข้อง
ดังนั้น จึงเป็นที่น่าจับตาว่า WINMED จะมียอดขายที่เติบโตอย่างก้าวกระโดดในช่วงครึ่งปีหลัง เนื่องจากสถานการณ์การแพร่ระบาดของโควิด-19 ยังไม่มีทีท่าจะคลี่คลายลง แม้ว่าจะมีการทยอยฉีดวัคซีนก็ตาม
อ่านเพิ่มเติม : จับตา WINMED โตกระหึ่ม! ยืนหนึ่ง Rapid Antigen Test